
DR 30.11.2011  

 
153 

Jika pendakwaan tertuduh melibatkan keterangan yang diperolehi melalui 
permintaan di bawah Akta Bantuan Bersama Dalam Perkara Jenayah 2002 [Akta 621], 
pendakwa raya diberi kuasa untuk meminta mahkamah untuk memerintahkan tertuduh 
membayar kos pendakwaan. Pindaan ini mengambil kira bahawa perbelanjaan yang 
ditanggung untuk mendapatkan keterangan kepada negara asing adalah tinggi. Selain 
itu, untuk mencegah tertuduh mendapat apa-apa manfaat kewangan daripada 
kesalahan yang dilakukannya. Pendakwa raya juga diberi kuasa untuk meminta 
mahkamah memerintahkan tertuduh memperoleh keuntungan kewangan  daripada 
kesalahan yang telah dilakukannya.  

Dengan itu sekian, saya mohon mencadangkan. 

Timbalan Menteri Penerangan, Komunikasi, Kesenian dan Kebudayaan 
[Dato' Joseph Salang anak Gandum]: Tuan Yang di-Pertua, saya mohon menyokong. 

Timbalan Yang di-Pertua [Datuk Ronald Kiandee]: Terima kasih Yang 
Berhormat. Ahli-ahli Yang Berhormat, masalah di hadapan Majlis ialah rang undang-
undang bernama suatu Akta untuk meminda Akta Kanun Tatacara Jenayah Pindaan 
(2010) dibacakan kali yang kedua sekarang dan terbuka untuk dibahas. 

Yang Berhormat Teluk Intan, Yang Berhormat Balik Pulau selepas itu Menteri 
menjawab. 

 

11.19 mlm. 

Tuan M. Manogaran [Telok Intan]: Terima kasih Tuan Yang di-Pertua. 
Mengenai pindaan ini, saya nampak ia terlibat satu pengurusan kes di kes-kes jenayah. 
Pada masa ini, dalam kes-kes sivil di negara kita, kita mengamalkan pengurusan kes 
sebelum sesuatu kes itu dibicarakan. Hanya saya ingin sentuh mengenai apabila 
pengurusan kes yang melibatkan tertuduh dalam kes jenayah, bagaimanakah ia akan 
bercanggah dengan hak seseorang tertuduh itu. Hak itu yang termaktub di Kanun 
Acara Jenayah juga hak untuk berdiam diri sehingga pihak pendakwa membuktikan kes 
mereka. Jadi bukankah ini bercanggah dengan hak seseorang tertuduh untuk berdiam 
diri atau membuat pilihan. 

■2320 

 Pilihan di bawah seksyen 173 untuk membuat mana-mana pilihan di antara 
tiga selepas akhirnya kes pendakwaan iaitu untuk memberi keterangan melalui 
memanggil saksi-saksi pembelaan ataupun memberi kenyataan dari kandang ataupun 
terus berdiam diri sebab akta ini menunjukkan bahawa di antara pihak-pihak iaitu 
pendakwaan dan pembelaan termasuk tertuduh, mereka boleh bincang dan 
mempersetujui beberapa ataupun fakta-fakta di antara mereka. Bagaimanakah pihak 
boleh mengadakan satu perbincangan pada satu ketika sebelum perbicaraan di mana 
selepas pendakwaan memulakan kes mereka, tertuduh berhak untuk berdiam diri. Saya 
rasa secara praktik ataupun amalan ini tidak sesuai, saya pohon bagaimana ini boleh 
membawa satu manfaat kepada tertuduh ataupun kepada sistem acara jenayah kita 
sebab saya rasa kanun acara jenayah adalah undang-undang yang melibatkan semua 
prosiding jenayah di negara kita. 

 Mana-mana pindaan kepada kanun acara jenayah, tidak boleh bercanggah 
dengan prinsip-prinsip yang sedia ada pada masa sekarang di kanun tatacara jenayah 
iaitu prinsip the right to remain silent. Jadi apabila semasa pengurusan kes, seseorang 
tertuduh itu pilih untuk berdiam diri, adakah ini boleh dianggap bahawa tertuduh itu 
memang bersalah sebab tertuduh itu pilih untuk berdiam diri. Ini akan membawa 
kesulitan kepada semua pihak semasa perbicaraan termasuk hakim-hakim, sebab pada 
satu side, tertuduh diberi pilihan tetapi undang-undang seperti ini memerlukan tertuduh 
memasuki dengan pendakwaan untuk satu pengurusan kes, dengan izin case 
management. 

 Saya rasa ada sesuatu yang tidak betul di dalam pindaan ini. Saya percaya 
bolehkah Yang Berhormat Menteri memberi keterangan atau penjelasan bagaimana 
satu pindaan kepada Kanun Tatacara Jenayah ini boleh dibawa ke sini yang terus dan 
jelas bercanggah kepada seksyen 173, Kanun Acara Jenayah yang kita sedia ada 
sekarang. Sekali lagi saya pohon jangan kita buat pindaan kepada mana-mana akta 
dan kemudian di mahkamah ia didapati salah atau bercanggah dengan akta-akta yang 
sedia ada.  



153 Jika pendakwaan tertuduh melibatkan keterangan yang diperolehi melalui permintaan di bawah Akta Bantuan Bersama Dalam Perkara Jenayah 2002 [Akta 621], pendakwa raya diberi kuasa untuk meminta mahkamah untuk memerintahkan tertuduh membayar kos pendakwaan. Pindaan ini mengambil kira bahawa perbelanjaan yang ditanggung untuk mendapatkan keterangan kepada negara asing adalah tinggi. Selain itu, untuk mencegah tertuduh mendapat apa-apa manfaat kewangan daripada kesalahan yang dilakukannya. Pendakwa raya juga diberi kuasa untuk meminta mahkamah memerintahkan tertuduh memperoleh keuntungan kewangan daripada kesalahan yang telah dilakukannya. Dengan itu sekian, saya mohon mencadangkan. Timbalan Menteri Penerangan, Komunikasi, Kesenian dan Kebudayaan [Dato' Joseph Salang anak Gandum]: Tuan Yang di-Pertua, saya mohon menyokong. Timbalan Yang di-Pertua [Datuk Ronald Kiandee]: Terima kasih Yang Berhormat. Ahli-ahli Yang Berhormat, masalah di hadapan Majlis ialah rang undang- undang bernama suatu Akta untuk meminda Akta Kanun Tatacara Jenayah Pindaan (2010) dibacakan kali yang kedua sekarang dan terbuka untuk dibahas. Yang Berhormat Teluk Intan, Yang Berhormat Balik Pulau selepas itu Menteri menjawab. 11.19 mlm. Tuan M. Manogaran [Telok Intan]: Terima kasih Tuan Yang di-Pertua. Mengenai pindaan ini, saya nampak ia terlibat satu pengurusan kes di kes-kes jenayah. Pada masa ini, dalam kes-kes sivil di negara kita, kita mengamalkan pengurusan kes sebelum sesuatu kes itu dibicarakan. Hanya saya ingin sentuh mengenai apabila pengurusan kes yang melibatkan tertuduh dalam kes jenayah, bagaimanakah ia akan bercanggah dengan hak seseorang tertuduh itu. Hak itu yang termaktub di Kanun Acara Jenayah juga hak untuk berdiam diri sehingga pihak pendakwa membuktikan kes mereka. Jadi bukankah ini bercanggah dengan hak seseorang tertuduh untuk berdiam diri atau membuat pilihan. #2320 Pilihan di bawah seksyen 173 untuk membuat mana-mana pilihan di antara tiga selepas akhirnya kes pendakwaan iaitu untuk memberi keterangan melalui memanggil saksi-saksi pembelaan ataupun memberi kenyataan dari kandang ataupun terus berdiam diri sebab akta ini menunjukkan bahawa di antara pihak-pihak iaitu pendakwaan dan pembelaan termasuk tertuduh, mereka boleh bincang dan mempersetujui beberapa ataupun fakta-fakta di antara mereka. Bagaimanakah pihak boleh mengadakan satu perbincangan pada satu ketika sebelum perbicaraan di mana selepas pendakwaan memulakan kes mereka, tertuduh berhak untuk berdiam diri. Saya rasa secara praktik ataupun amalan ini tidak sesuai, saya pohon bagaimana ini boleh membawa satu manfaat kepada tertuduh ataupun kepada sistem acara jenayah kita sebab saya rasa kanun acara jenayah adalah undang-undang yang melibatkan semua prosiding jenayah di negara kita. Mana-mana pindaan kepada kanun acara jenayah, tidak boleh bercanggah dengan prinsip-prinsip yang sedia ada pada masa sekarang di kanun tatacara jenayah iaitu prinsip the right to remain silent. Jadi apabila semasa pengurusan kes, seseorang tertuduh itu pilih untuk berdiam diri, adakah ini boleh dianggap bahawa tertuduh itu memang bersalah sebab tertuduh itu pilih untuk berdiam diri. Ini akan membawa kesulitan kepada semua pihak semasa perbicaraan termasuk hakim-hakim, sebab pada satu side, tertuduh diberi pilihan tetapi undang-undang seperti ini memerlukan tertuduh memasuki dengan pendakwaan untuk satu pengurusan kes, dengan izin case management. Saya rasa ada sesuatu yang tidak betul di dalam pindaan ini. Saya percaya bolehkah Yang Berhormat Menteri memberi keterangan atau penjelasan bagaimana satu pindaan kepada Kanun Tatacara Jenayah ini boleh dibawa ke sini yang terus dan jelas bercanggah kepada seksyen 173, Kanun Acara Jenayah yang kita sedia ada sekarang. Sekali lagi saya pohon jangan kita buat pindaan kepada mana-mana akta dan kemudian di mahkamah ia didapati salah atau bercanggah dengan akta-akta yang sedia ada.